ai4bharat/Pralekha huggingface dataset:
गृह मंत्रालय
केंद्रीय गृहमंत्री अमित शाह यांनी देशवासियांना दिल्या 75 व्या स्वातंत्र्यदिनाच्या शुभेच्छा
नवी दिल्ली, 15 ऑगस्ट 2021
केंद्रीय गृहमंत्री अमित शाह यांनी देशवासियांना 75 व्या स्वातंत्र्यदिनाच्या शुभेच्छा दिल्या आहेत. ट्वीट संदेशात अमित शाह यांनी म्हटले आहे की, या महापर्वाच्या दिवशी मी देशाचे रक्षण करणाऱ्या आपल्या सर्व शूर सैनिकांना आणि स्वातंत्र्याच्या लढ्यात आपले सर्वस्व अर्पण करणाऱ्या महान स्वातंत्र्य सैनिकांना नमन आणि वंदन करतो. तुमचे बलिदान आणि समर्पण आम्हाला राष्ट्राची सेवा करण्यासाठी प्रेरणा देत राहील”.
केंद्रीय गृहमंत्री म्हणाले की, "एकीकडे, पंतप्रधान नरेंद्र मोदीजी यांच्या नेतृत्वाखाली देश विकासाची नवनवी उंची गाठत आहे आणि दुसरीकडे गरीब आणि समाजातील वंचित वर्ग मुख्य प्रवाहाचा भाग झाल्यामुळे अभिमान बाळगत आहे. चला, जेंव्हा देश स्वातंत्र्याचा अमृत महोत्सव साजरा करत आहे तेंव्हा मोदीजींचे आत्मनिर्भर भारताचे स्वप्न साकार करण्यासाठी भागीदार बनूया ”.
लाल किल्ल्यावरुन पंतप्रधानांनी केलेल्या भाषणाचा उल्लेख करताना अमित शाह म्हणाले की, "पंतप्रधान नरेंद्र मोदीजींनी नव्या भारताचे सामर्थ्य, ऐतिहासिक सुधारणा आणि नव्या संकलपांसह वाटचाल करत भारताला जागतिक स्तरावर अग्रणी होण्यासाठीच्या अपार क्षमता दर्शविल्या. त्यांचे हे भाषण आत्मनिर्भर भारताच्या अतूट संकल्पाचे प्रतीक आहे.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पर्यावरण, वन एवं जलवायु परिवर्तन मंत्रालय
पर्यावरणीय परवानगीची प्रक्रिया स्वयंचलित पद्धतीने करणाऱ्या परिवेश पोर्टलमुळे परवानगीसाठी लागणाऱ्या एकूण वेळेत घट
पर्यावरणीय परवानगीची कामे प्रलंबित राहू नये म्हणून राज्य सरकारच्या विनंतीवरून तीन SEAC ची स्थापना करण्यात आली आहे. या तीनपैकी एक SEAC केवळ राज्यातील इमारत आणि बांधकाम संबंधित प्रकल्पांसाठीच आहे.
मंत्रालयाने, पर्यावरणीय परवानगी प्रक्रियेला गती देण्यासाठी,ऑनलाइन एक खिडकी "परिवेश पोर्टल" सुरू केले आहे. यात अर्ज सादर करणे, उद्देश निश्चिती आणि परवानग्यांसाठी इतिवृत्त तयार करणे यापासून पर्यावरणीय परवानगीची संपूर्ण प्रक्रिया स्वयंचलित पद्धतीने होते. पर्यावरण संरक्षणाच्या नियमांबाबत कोणतीही तडजोड न करता पर्यावरणीय परवानगीची प्रक्रिया पारदर्शक आणि सुलभ राखण्यासाठी धोरणे आणि नियमांमध्ये सुधारणा करण्याकरता विविध उपक्रम हाती घेण्यात आले आहेत. सरकारच्या विविध पावलांमुळे पर्यावरणीय परवानगीसाठी लागणारा एकूण वेळ सातत्याने कमी होत आहे.
पर्यावरण, वन आणि हवामान बदल राज्यमंत्री अश्विनी कुमार चौबे यांनी लोकसभेत एका लेखी उत्तरात ही माहिती दिली.
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2021-22 मध्ये धान खरेदीद्वारे जवळपास 11.57 लाख शेतकऱ्यांना लाभ
शेतकर्यांना त्यांच्या पिकासाठी एमएसपी म्हणून 41,066.80 कोटी रुपये
14 राज्ये/केंद्रशासित प्रदेशांमध्ये धान खरेदी सुरळीतपणे सुरू
ग्राहक व्यवहार, अन्न आणि सार्वजनिक वितरण मंत्रालयाच्या अंतर्गत येणाऱ्या अन्न आणि सार्वजनिक वितरण विभागाने, खरीप विपणन हंगाम 2021-22 मध्ये 8 नोव्हेंबर 2021 पर्यंत चंदीगड, गुजरात, हरियाणा, हिमाचल प्रदेश, जम्मू आणि काश्मीर पंजाब, उत्तर प्रदेश, उत्तराखंड, तेलंगणा, राजस्थान, केरळ, तामिळनाडू आणि बिहार या राज्ये/केंद्रशासित प्रदेशांमध्ये 209.52 लाख मेट्रिक टनांपेक्षा जास्त धानाची खरेदी केली आहे.
परिणामी सुमारे 11.57 लाख शेतकऱ्यांना किमान आधारभूत किंमत  म्हणून 41,066.80 कोटी रुपयांचा लाभ झाला आहे.
खरीप विपणन हंगाम 2021-22 मध्ये यापूर्वीच्या वर्षांप्रमाणेच शेतकर्यांकडून एमएसपीवर धानखरेदी सुरळीतपणे चालू आहे.
युवा व्यवहार आणि क्रीडा मंत्रालय
सर्व नवीन आणि अद्ययावत क्रीडा सुविधा केंद्रांना क्रीडापटूंची नावे देण्याचा क्रीडा मंत्रालयाचा निर्णय
नवी दिल्ली, 17 जानेवारी 2021
देशातील क्रीडा क्षेत्रातील नायकांचा सन्मान करण्यासाठी क्रीडा मंत्रालयाने भारतीय क्रीडा प्राधिकरणाच्या आगामी आणि अद्ययावत क्रीडा सुविधा केंद्रांना भारतातील क्रीडा क्षेत्रासाठी योगदान देणाऱ्या सुप्रसिद्ध क्रीडापटूंची नावे देण्याचा निर्णय घेतला आहे.
पहिल्या टप्प्यात नव्याने बांधण्यात आलेले वातानुकूलित कुस्ती सभागृह आणि लखनौमधील राष्ट्रीय उत्कृष्टता केंद्र येथील जलतरण तलाव, भोपाळमधील राष्ट्रीय उत्कृष्टता केंद्रातील 100 खाटांचे वसतिगृह, सोनपतच्या राष्ट्रीय उत्कृष्टता केंद्रातील मुलींचे बहुउद्देशीय सभागृह आणि वसतिगृह, गुवाहाटी राष्ट्रीय उत्कृष्टता केंद्रात जिथे वसतिगृह बहुउद्देशीय सभागृह आणि कर्मचाऱ्यांची निवासस्थाने आहेत, त्या सर्वांना स्थानिक क्रीडा पटूंची नावे देण्यात येतील.
या निर्णयाविषयी बोलताना केंद्रीय युवक कल्याण आणि क्रीडा मंत्री किरण रिजीजू म्हणाले, "देशात क्रीडा संस्कृती निर्माण करण्यासाठी आपल्या क्रीडापटूंना ते पात्र असलेला सन्मान मिळायला हवा, कारण तरच तरुण पिढीला क्रीडा क्षेत्रात करीअर करण्यासाठी उत्साह वाटेल. सरकार आधीपासूनच पूर्वीच्या आणि आत्ताच्या क्रीडापटूंना आरामाचे आणि सन्मानाने जीवन जगता येईल, हे सुनिश्चित करण्यासाठी सर्वतोपरी सहकार्य करत आहे. क्रीडापटूंच्या क्रीडा क्षेत्रातील योगदानाची ओळख करून देण्यासाठी क्रीडा सुविधा केंद्रांना क्रीडापटूंची नावे देणे हा सरकारची क्रिडापटूंबद्दलची प्रतिबध्दता दृढ करण्याचा प्रयत्न आहे."Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
कौशल्य विकास आणि उद्यमशीलता मंत्रालय
धर्मेंद्र प्रधान यांनी एका दिवसात 700 हून अधिक ठिकाणी आयोजित प्रधानमंत्री राष्ट्रीय प्रशिक्षणार्थी मेळ्याचे उद्घाटन केले; राष्ट्रीय अभियान राबवण्यासाठी प्रशिक्षणार्थी ही एक सहभागी चळवळ बनवण्याचे केले आवाहन
पंतप्रधानांच्या स्किल इंडिया अभियानाला चालना देत, केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान यांनी आज देशभरातील 700 हून अधिक ठिकाणी राष्ट्रीय प्रशिक्षणार्थी मेळ्याचे डिजिटल उद्घाटन केले
नवी दिल्ली, 21 एप्रिल 2022
ऊर्जा, किरकोळ क्षेत्र, दूरसंचार, माहिती तंत्रज्ञान/ माहिती तंत्रज्ञान आधारित सेवा, इलेक्ट्रॉनिक्स, वाहन आणि अन्य 30 हून अधिक उद्योगांमधील 4000 हून अधिक संस्थांनी या कार्यक्रमात भाग घेतला. 5वी-12वी उत्तीर्ण प्रमाणपत्र, कौशल्य प्रशिक्षण प्रमाणपत्र, आयटीआय डिप्लोमा किंवा पदवीधर पदवी असलेल्या व्यक्ती प्रधानमंत्री प्रशिक्षणार्थी मेळ्यात सहभागी होण्यासाठी पात्र होत्या. अंदाजे एक लाख शिकाऊ उमेदवारांच्या नियुक्तीला प्रोत्साहन देणे आणि नियोक्त्यांना प्रशिक्षण आणि व्यावहारिक कौशल्ये यांच्याद्वारे त्यांची क्षमता ओळखण्यात आणि विकसित करण्यात मदत करणे हा या कार्यक्रमाचा मुख्य उद्देश होता.
तसेच, त्यांना नवीन कौशल्ये विकसित करण्यासाठी सरकारी मानकांनुसार मासिक विद्यावेतन मिळेल, ते शिकत असताना कमावण्याची संधी मिळेल. उमेदवारांना नॅशनल कौन्सिल फॉर व्होकेशनल एज्युकेशन अँड ट्रेनिंग  द्वारे मान्यताप्राप्त प्रमाणपत्रे मिळतील, प्रशिक्षणानंतर त्यांच्या रोजगाराची शक्यता वाढेल.
राष्ट्रीय प्रशिक्षणार्थी मेळ्याच्या उदघाटन प्रसंगी बोलताना, केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान म्हणाले, “मला आनंद आहे की देशातील 700 ठिकाणच्या 4,000 हून अधिक संस्था आमच्या तरुणांना लाभदायक रोजगार संधी उपलब्ध करून देण्यासाठी या मेळ्यात सहभागी होत आहेत. उत्पादन, इलेक्ट्रॉनिक्स, सेवा, ऊर्जा, माहिती तंत्रज्ञान/ माहिती तंत्रज्ञान आधारित सेवा, रेल्वे, किरकोळ आणि इतर अनेक उदयोन्मुख क्षेत्रांतील रोजगार प्रदाते प्रशिक्षणार्थी मेळ्यासाठी आलेले पाहणे समाधानकारक आहे.
प्रधान म्हणाले की, भविष्यातील वाटचालीसाठी उपयुक्त ठरणाऱ्या शिकाऊ उमेदवारांना शैक्षणिक क्रेडिट दिले जाईल. तरुण भारताला कुशल, कौशल्याधारित आणि कौशल्यप्रधान बनवण्यासाठी, दरडोई आर्थिक उत्पादकता वाढवण्याकरिता आणि राष्ट्रीय अभियान राबवण्यासाठी प्रशिक्षणार्थी ही एक सहभागी चळवळ बनवायची आहे.
“तसेच प्रधानमंत्री राष्ट्रीय प्रशिक्षणार्थी मेळा हा मासिक कार्यक्रम असेल. प्रशिक्षण प्रक्रिया अधिक सुव्यवस्थित करण्यासाठी आणि 21 व्या शतकातील संबंधित संधींशी आमच्या तरुणांना जोडण्यासाठी डिजिटल डॅशबोर्ड ची व्यवस्था केली जाईल.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
शिक्षण मंत्रालय
‘एक भारत श्रेष्ठ भारत’चा प्रसार आणि मुलभूत कर्तव्याप्रती युवकांमधे जागरूकता निर्माण करण्यासाठी पंजाब केंद्रीय विद्यापीठाच्या ईबीएसबी क्लबने लघु व्हिडीओ केला जारी
28 राज्यातल्या 28 विद्यार्थ्यांनी सहभागी होत आपापल्या राज्याच्या प्रादेशिक भाषेत मुलभूत कर्तव्यांचा केला अनुवाद
नवी दिल्ली, 31 मे 2020
आपल्या मुलभूत कर्तव्यांप्रती युवकांना जागरूक करण्यासाठी पंजाब मधल्या सेन्ट्रल युनिवर्सिटी ऑफ पंजाब भटिंडाने  ’ए रिमांयडर ऑन फंडामेंटल ड्युटी’ हा लघु व्हिडीओ जारी केला आहे. सीयुपीबी ईबीएसबी क्लबने हा व्हिडीओ ’एक भारत श्रेष्ठ भारत’अंतर्गत केंद्रीय मनुष्यबळ विकास मंत्रालय आणि विद्यापीठ अनुदान आयोगाच्या निर्देशानुसार आणि कुलगुरू प्रा.आर के कोहली यांच्या मार्गदर्शनाखाली तयार केला आहे. जबाबदार नागरिक म्हणून प्रत्येकाने आपल्या वैधानिक कर्तव्यांचे पालन करण्यासाठी प्रोत्साहन देणे, कोविड-19 चा प्रसार रोखण्यासाठी सरकारने जारी केलेल्या मार्गदर्शक तत्वांचे प्रत्येकाने पालन करावे यासाठी प्रोत्साहन देणे आणि ‘संकल्प से सिद्धी तक’ अभियानाचा एक भाग होण्यासाठी आवाहन करणे हा या व्हिडीओचा उद्देश आहे.
या व्हिडीओमधे, 28 राज्यातले, 28 सीयुपीबी ईबीएसबी क्लब विद्यार्थी स्वयंसेवक सहभागी झाले असून त्यांनी आपापल्या राज्याच्या प्रादेशिक भाषेत मुलभूत कर्तव्यांचा अनुवाद केला आहे.
https://twitter.com/EBSB_MHRD/status/1265896852232134656
Opening and Closing Shot of the Video
सीयुपीबीमधे 28 राज्यातले, 28 ईबीएसबी क्लब विद्यार्थी स्वयंसेवक आपापल्या प्रादेशिक भाषेत मुलभूत कर्तव्यांचा अनुवाद सादर करतानाB.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 224
गृह मंत्रालय
खाजगी सुरक्षा यंत्रणांना परवाना देण्याच्या पोर्टलचे केंद्रीय गृहमंत्री अमित शाह यांच्या हस्ते उद्घाटन
खाजगी सुरक्षा क्षेत्रात रोजगार निर्मितीसाठी भरपूर वाव : अमित शाह
नवी दिल्ली, 24 सप्टेंबर 2019
नवी दिल्लीत आज खाजगी सुरक्षा यंत्रणांना परवाना देण्याच्या पोर्टलचे उद्घाटन केंद्रीय गृहमंत्री अमित शाह यांच्या हस्ते करण्यात आले. केंद्रीय गृहराज्यमंत्री जी. किसन रेड्डी आणि गृह सचिव अजय कुमार भल्ला यावेळी उपस्थित होते.
देशात उद्योग धंद्यांसाठी सुरक्षित वातावरण निर्माण करण्यात खाजगी सुरक्षा यंत्रणांचा महत्वाचा वाटा आहे असे अमित शाह यावेळी म्हणाले की, सुरक्षित वातावरणात उद्योग क्षेत्राची भरभराट होत असते तसेच सुरक्षा यंत्रणांची भविष्यात अधिकाअधिक गरज भासणार असून या क्षेत्रात रोजगाराच्या संधी निर्माण होतील अशी अपेक्षा त्यांनी व्यक्त केली. खाजगी सुरक्षा यंत्रणांनी परवाने घेऊन आपली विश्वासाहर्ता वाढवावी असे आमित शाह म्हणाले.
या ऑनलाईन पोर्टलमुळे सुरक्षा यंत्रणांना परवाने देण्यात पारदर्शकता येईल. यंत्रणेने सर्व कागदपत्र व्यवस्थित भरल्यानंतर ऑनलाईन परवाना मिळू शकेल. हे पोर्टल येत्या तीन महिन्यात सर्व भारतीय भाषांमध्येही उपलब्ध असेल अशी ग्वाही त्यांनी दिली.
देशभरातली सर्व पोलीस स्थानकं आता ऑनलाईन जोडली गेली आहेत. त्यामुळे सुरक्षा रक्षकांच्या कागदपत्रांची वैधता आणि वैयक्तिक तपासणी अत्यंत सोपी झाली आहे असे ते म्हणाले. खाजगी सुरक्षा यंत्रणांनी सरकारसोबतच परवानाधारक यंत्रणांसाठी आग्रह धरावा असे आवाहन त्यांनी केले.
सुरक्षा यंत्रणांनी लष्करी किंवा निमलष्करी दलातून निवृत्त झालेले अधिकारी घेण्याचा प्रयत्न करावा तसेच सुरक्षा रक्षक पदासाठी एनसीसीमधल्या विद्यार्थ्यांना प्राधान्य देण्यात यावे अशी अपेक्षा त्यांनी व्यक्त केली. ते पुढे म्हणाले की, प्रशिक्षण कार्यक्रमादरम्यान भारतीय पीनल कोड संबंधित माहिती प्रशिक्षणार्थ्यांना द्यावी. मुंबईवर झालेल्या दहशतवादी हल्ल्याच्या वेळी खाजगी सुरक्षा रक्षकांनीच पहिल्यांदा दहशतवाद्यांशी सामना केला. त्यांच्या तत्पर कृतीमुळेच मोठी हानी टळली असे अमित शाह यांनी सांगितले.
B.Gokhale/R.Aghor/P.Malandkar
(Visitor Counter : 106
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंह यांनी पंचायती राज संस्थांच्या  प्रतिनिधींना पंतप्रधान मोदींच्या कल्याणकारी योजना शेवटच्या घटकापर्यंत पोहोचवण्याचे केले आवाहन.
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज पंचायती राज संस्थांच्या  प्रतिनिधींना पंतप्रधान मोदींच्या कल्याणकारी योजना शेवटच्या घटकापर्यंत पोहोचवण्याचे आवाहन केले.
उत्तर प्रदेशात अमरोहा जिल्ह्यातील पंचायती राज संस्था प्रतिनिधींची बैठक डॉ जितेंद्र सिंह यांच्या अध्यक्षतेखाली झाली. त्यावेळी ते बोलत होते. पंतप्रधान मोदींच्या लोकाभिमुख उपक्रम आणि कार्यक्रमांचे सर्वात महत्वाचे संदेशवाहक पीआरआय प्रतिनिधी बनू शकतात कारण ते थेट तळागाळातील लोकांच्या संपर्कात असतात असे त्यांनी सांगितले. मोदींच्या नेतृत्वाखाली पंचायतींना सतत सक्षम केले जात आहे असेही ते म्हणाले.
लोकांमधून निवडून आल्याने पीआरआय प्रतिनिधींना समाजातील सर्वात खालच्या स्तरातील सर्वात गरजू कोण आहेत हे जाणून घेता येते आणि कोणत्याही मतपेढीचा विचार न करता लाभ त्यांच्यापर्यंत पोहोचतील याची ते खातरजमा करू शकतात हे त्यांनी निदर्शनास आणून दिले. “देशाने 100 टक्के लाभार्थींपर्यंत लाभ पोहचवण्याचा संकल्प केला आहे. जेव्हा योजनांचे फायदे 100 टक्के लाभार्थ्यांपर्यंत पोहचतात तेव्हा तुष्टीकरणाचे राजकारण संपते. त्यासाठी जागा उरत नाही असे डॉ जितेंद्र सिंह म्हणाले.”
विकास कार्यक्रम वेळेत पूर्ण करण्याच्या गरजेवर भर देत, गुणवत्तेशी तडजोड न करता प्रकल्प जलद पूर्ण करण्यासाठी नवीन तंत्रज्ञान आणि नवोन्मेषाचा अवलंब करण्याची गरज डॉ जितेंद्र सिंह यांनी अधोरेखित केली.
तळागाळापर्यंत लोकशाही बळकट करण्यासाठी आणि सरकारच्या कल्याणकारी योजनांच्या लाभांबद्दल लोकांना जागरूक करण्याकरता पीआरआय प्रतिनिधींच्या प्रयत्नांचे डॉ जितेंद्र सिंह यांनी कौतुक केले. ग्रामीण भारतात सरकारी योजनांची जास्तीत जास्त व्याप्ती आणि त्यांचा उपयोग करण्याचे पंतप्रधान नरेंद्र मोदी यांचे आवाहन पीआरआय प्रतिनिधींनी नेहमी लक्षात ठेवले पाहिजे जेणेकरून कोणीही वंचित राहता कामा नये असे ते म्हणाले.
पंतप्रधान कार्यालय
पंतप्रधानांनी केंद्रीय राखीव पोलीस दलाच्या वर्धापन दिनानिमित्त जवानांना दिल्या शुभेच्छा
नवी दिल्ली, 27 जुलै 2023
पंतप्रधान नरेंद्र मोदी यांनी सर्व शूर सीआरपीएफ अर्थात केंद्रीय राखीव पोलीस दलाच्या जवानांना सीआरपीएफच्या वर्धापन दिनानिमित्त शुभेच्छा दिल्या आणि आपल्या देशाच्या सुरक्षेसाठी त्यांची निस्सीम बांधिलकी खरोखरच वाखाणण्याजोगी असल्याचे नमूद केले.
ट्विट संदेशात पंतप्रधान म्हणाले;
“सर्व शूर सीआरपीएफ जवानांना वर्धापन दिनानिमित्त शुभेच्छा! सीआरपीएफचे धैर्य, समर्पण आणि निःस्वार्थ सेवेचा आपल्या देशाला सार्थ अभिमान आहे. आपल्या देशाच्या सुरक्षेसाठी त्यांची निस्सीम बांधिलकी खरोखरच वाखाणण्याजोगी आहे. @crpfindia”S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
आकांक्षी तालुक्यांसाठी पंतप्रधान नरेंद्र मोदी 30 सप्टेंबरला सुरू करणार ‘संकल्प सप्ताह’ हा विशेष साप्ताहिक कार्यक्रम
देशभरातील 329 जिल्ह्यांमधील 500 आकांक्षी तालुक्यांमधे राबवला जाणार “संकल्प सप्ताह’
संकल्प सप्ताहाचा प्रत्येक दिवस विशिष्ट विकासाच्या संकल्पनेला समर्पित असणार, त्यावर तालुका स्तरीय काम होणार
नवी दिल्ली, 28 सप्टेंबर 2023
पंतप्रधान नरेंद्र मोदी यांच्या हस्ते उद्या, म्हणजेच 30 सप्टेंबर 2023 रोजी सकाळी 10 वाजता, नवी दिल्लीत भारत मंडपम इथे ‘संकल्प सप्ताह’ ह्या विशेष उपक्रमाचा शुभारंभ होणार आहे.
‘संकल्प सप्ताह’ हा आकांक्षी तालुका कार्यक्रमाच्या परिणामकारक अंमलबजावणीशी निगडीत आहे. या देशव्यापी कार्यक्रमाची सुरूवात पंतप्रधान नरेंद्र मोदींनी 7 जानेवारी 2023 रोजी केली होती. नागरिकांचे जीवनमान सुधारण्यासाठी गट स्तरावरील कारभार सुधारणे, हा या कार्यक्रमाचा उद्देश आहे. हा कार्यक्रम देशातल्या 399 जिल्ह्यांतील 500 आकांक्षी गटांमध्ये राबविला जात आहे. आकांक्षी गट कार्यक्रमाची अंमलबजावणी करण्यासाठी आणि परिणामकारक गटविकास योजना तयार करण्यासाठी देशभरात गाव आणि गट स्तरावर चिंतन शिबिरे आयोजित करण्यात आली होती.
देशातल्या सर्व 500 आकांक्षी तालुक्यांमध्ये हा ‘संकल्प सप्ताह’ साजरा केला जाईल. 3 ऑक्टोबर ते 9 ऑक्टोबर 2023 पर्यंत 'संकल्प सप्ताह' मधील प्रत्येक दिवस एका विशिष्ट विकास विषयक संकल्पनेला समर्पित असेल, ज्यावर सर्व आकांक्षी तालुके काम करतील. पहिल्या सहा दिवसांच्या संकल्पनेमध्ये ‘संपूर्ण आरोग्य’, ‘सुपोषित कुटुंब’, ‘स्वच्छता’, ‘कृषी’, ‘शिक्षण’ आणि ‘समृद्धी दिवस’ या बाबींचा समावेश आहे. आठवड्याचा शेवटचा दिवस म्हणजे 9 ऑक्टोबर, 2023 हा संपूर्ण आठवडाभर आयोजित केलेल्या कार्याचा ‘संकल्प सप्ताह – समावेश समारोह’ म्हणून साजरा केला जाईल.
या उद्घाटनाच्या कार्यक्रमाला, देशाच्या कानाकोपऱ्यांतून भारत मंडपम येथे आलेले ग्रामपंचायत आणि तालुका स्तरावरील सुमारे तीन हजार लोकप्रतिनिधी आणि पदाधिकारी सहभागी होणार आहेत. त्याशिवाय, तालुका आणि पंचायत स्तरावरील पदाधिकारी, शेतकरी आणि इतर अनेक क्षेत्रातील लाखो लोक आभासी माध्यमातून या कार्यक्रमात सहभागी होतील.M.Pange/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
अफगाणिस्तानसंदर्भातल्या जी 20 विशेष शिखर परिषदेत पंतप्रधान झाले सहभागी
नवी दिल्ली, 12 ऑक्टोबर 2021
पंतप्रधान नरेंद्र मोदी आज अफगाणिस्तानसंदर्भातल्या जी 20 विशेष शिखर परिषदेत दुरदृष्य प्रणालीद्वारे सहभागी झाले.जी -20 चे विद्यमान अध्यक्ष असणाऱ्या इटलीने ही बैठक आयोजित केली होती. इटलीचे पंतप्रधान मारीओ द्रागी या बैठकीच्या अध्यक्ष स्थानी होते. अफगाणिस्तान मधली मानवविषयक परिस्थिती, दहशतवादाबाबत चिंता आणि मानवाधिकार या संदर्भात बैठकीत विचार विनिमय करण्यात आला.
अफगाणीस्तानमधल्या सध्याच्या परिस्थितीबाबत आढावा घेण्यासाठी बैठक आयोजित करण्यासाठी इटलीने घेतलेल्या पुढाकाराचे पंतप्रधानांनी स्वागत केले. भारत आणि अफगाणीस्तान यांच्या जनतेमध्ये शतकांपासून असलेल्या संबंधांचा त्यांनी उल्लेख केला. गेल्या दोन दशकांमध्ये अफगाणीस्तानमध्ये सामाजिक-आर्थिक विकासाला चालना, युवक आणि महिलांसाठी क्षमता वृद्धी यामध्ये भारताने योगदान दिले आहे. अफगाणीस्तानमध्ये 500 पेक्षा जास्त विकास प्रकल्पांची भारताने अंमलबजावणी केल्याचे स्मरण त्यांनी केले.
अफगाणी जनतेला भारतासाठी मित्रत्वाची भावना असल्याचे पंतप्रधान म्हणाले. उपासमार आणि कुपोषणाचा सामना करणाऱ्या अफगाणी जनतेच्या वेदना प्रत्येक भारतीयाला जाणवतात. अफगाणीस्तानला मानवतेच्या दृष्टीकोनातून तातडीने आणि विनाव्यत्यय मदत आंतरराष्ट्रीय समुदायाने सुनिश्चित करण्याच्या आवश्यकतेवर त्यांनी भर दिला.
क्षेत्रीय आणि जागतिक स्तरावर अफगाण क्षेत्र कट्टरता आणि दहशतवाद यांचा स्त्रोत होऊ नये हे सुनिश्चित करण्याच्या गरजेवरही त्यांनी भर दिला. कट्टरतावाद, दहशतवाद, शस्त्रास्त्र आणि अमली पदार्थांची तस्करी यांच्यातल्या संबंधा विरोधातल्या संयुक्त लढा व्यापक करण्याच्या आवश्यकतेवर पंतप्रधानांनी भर दिला.
अफगाणीस्तानमधल्या गेल्या 20 वर्षातल्या सामाजिक-आर्थिक लाभांचे जतन करण्यासाठी आणि कट्टरतावादी मानसिकतेचा प्रसार रोखण्यासाठी, महिला आणि अल्पसंख्याक यांचा समावेश असलेले समावेशक प्रशासनाचे आवाहन पंतप्रधानांनी केले. अफगाणीस्तानमध्ये संयुक्त राष्ट्रांच्या महत्वपूर्ण भूमिकेसाठी त्यांनी आपला पाठींबा दर्शवला आणि अफगाणीस्तानबाबत संयुक्त राष्ट्र सुरक्षा परिषदेच्या प्रस्ताव 2593 मधल्या संदेशासाठी जी-20 च्या नव्याने समर्थनाचे आवाहन केले. आंतरराष्ट्रीय समुदायाला एकजुटीने आंतरराष्ट्रीय प्रतिसादाचे आवाहन त्यांनी केले, याविना अफगाणीस्तानमधल्या सद्य स्थितीत बदल घडवणे कठीण होईल.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
पर्यावरण संरक्षणासाठी लोक चळवळीचे उपराष्ट्रपतींचे आवाहन
उपराष्ट्रपती एम. वैंकय्या नायडू यांनी आज पर्यावरण संरक्षणासाठी लोक चळवळीचे आणि विविध पर्यावरण संवर्धन कार्यात स्वेच्छेने सहभागी होण्याचे नागरिकांना आवाहन केले.
पर्यावरण विषयक चळवळींमध्ये विशेषतः युवा वर्गाने सक्रीय आघाडीवर राहून इतरांना शाश्वत पद्धती स्वीकारण्यासाठी प्रेरित करण्याचे आवाहन त्यांनी केले. ``आपण निसर्गाची काळजी घेतली तर निसर्ग संपूर्ण मानवजातीची काळजी घेईल,`` हा मुद्दा युवकांनी केंद्र स्थानी ठेवावा असे ते म्हणाले.
आंध्र प्रदेशातील कडियम या गावाला रोपवाटिकेच्या लोकप्रिय केंद्रात रूपांतरित करण्याचे श्रेय ज्यांना दिले जाते, असे दिवंगत पल्ला वैंकण्णा यांच्या जीवनकथेवर आधारित `नर्सरी राज्यनिकी राराजू` या पुस्तकाच्या प्रकाशन प्रसंगी नायडू बोलत हेते.
वेगवान शहरीकरण आणि जंगलतोडीच्या परिणामांची दखल घेत, नायडू म्हणाले की, महापूर आणि जगाच्या विविध भागांमध्ये झालेल्या भूस्खलनासारख्या घटनानांप्रमाणे,अलिकडच्या काळात हवामान विषयक अतितीव्र घटनांमध्ये वाढ झाली आहे.
हवामानाच्या अशा प्रकारच्या घटना कमी करण्यासंदर्भात नायडू म्हणाले की, प्रगती करताना, आपण निसर्गाशी साहचर्य राखणे आवश्यक आहे. आपण आपल्या विकासात्मक गरजा आणि पर्यावरण संरक्षण यामध्ये आपण समतोल साधला पाहिजे. `` पर्यावरणाचे मोल लक्षात घेतले जाईल तेव्हाच खऱ्या अर्थाने विकास शक्य होईल,`` असे नायडू म्हणाले.
कंपनी व्यवहार मंत्रालय
गुंतवणूकदारांच्या हितसंरक्षणासाठी गेल्या 3 वर्षात 271 कंपन्यांविरोधात कारवाई - वित्तमंत्री
नवी दिल्ली, 24 जून 2019
गुंतवणूकदारांच्या तक्रारींचे निवारण करण्यासाठी कंपनी कायद्यातील विविध तरतुदींनुसार 2016-17 या वर्षात 95 कंपन्यांविरोधात 2017-18 मध्ये 101 कंपन्यांविरोधात आणि 2018-19 मध्ये 75 कंपन्यांविरोधात कारवाई सुरू करण्यात आली. केंद्रीय वित्त आणि कॉर्पोरेट खात्याच्या मंत्री निर्मला सीतारामन यांनी आज लोकसभेत लेखी उत्तरात ही माहिती दिली.
याखेरीज शेअर बाजारात छोट्या गुंतवणूकदारांच्या हितसंरक्षणासाठी सेबीने गेल्या 3 वर्षात सेबी कायदा 1992 च्या 15-आय अंतर्गत 22 कंपन्यांविरोधात आणि सेबी कायदा 1992च्या 11 बी कलमांतर्गत 211 कंपन्यांविरोधात कारवाई सुरू केल्याचे वित्तमंत्र्यांनी सांगितले.
2018-19 या वर्षात सेबीला थकबाकीच्या 2,453 तक्रारी प्राप्त झाल्या. तसेच सेबीने 2,746 तक्रारींचे निवारण केले. यात आधीच्या वर्षातील तक्रारींचा समावेशही आहे, अशी माहिती वित्तमंत्र्यांनी दिली.
B.Gokhale/S.Kakade/D.Rane
(Visitor Counter : 72
रसायन आणि खते मंत्रालय
23 ते 30 मे या कालावधीसाठी सर्व राज्ये/ केंद्रशासित प्रदेशांना रेमडेसिवीरच्या अतिरिक्त कुप्यांचे वितरण: केंद्रीय मंत्री डी. व्ही. सदानंद गौडा
नवी दिल्ली, 23 मे 2021
केंद्रीय रसायन आणि खते मंत्री डी. व्ही. सदानंद गौडा यांनी माहिती दिली की, 23 ते 30 मे या कालावधीसाठी सर्व राज्ये/केंद्रशासित प्रदेशांना रेमडेसिवीरच्या अतिरिक्त 22.17 लाख कुप्यांचे वाटप करण्यात आले आहे.
ते पुढे म्हणाले की, यापूर्वी 23 मे पर्यंत सर्व राज्यांना या औषधाच्या 76.70 लाख कुप्यांचे वितरण करण्यात आले असून, आतापर्यंत देशभरात 98.87 लाख कुप्यांचे वाटप करण्यात आले आहे.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 143.15 कोटीहून अधिक
गेल्या 24 तासात 64 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.40%
देशात गेल्या 24 तासात कोरोनाचे 9,195 नवे रुग्ण
देशातील उपचाराधीन रुग्णसंख्या 77,002
साप्ताहिक पॉझिटीव्हिटी दर  गेल्या 45
दिवसापासून 1 %पेक्षा कमी
भारताने गेल्या 24 तासात कोविड प्रतिबंधक लसीच्या 64,61,321 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 143.15 कोटीपेक्षा जास्त  मात्रा दिल्या आहेत. एकूण 1,52,69,126 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,87,197
|
|
2nd Dose
|
|
96,94,283
|
|
FLWs
|
|
1st Dose
|
|
1,83,85,217
|
|
2nd Dose
|
|
1,68,62,710
|
|
Age Group 18-44 years
|
|
1st Dose
|
|
49,64,04,904
|
|
2nd Dose
|
|
32,31,01,947
|
|
Age Group 45-59 years
|
|
1st Dose
|
|
19,38,12,980
|
|
2nd Dose
|
|
14,80,52,758
|
|
Over 60 years
|
|
1st Dose
|
|
12,09,96,702
|
|
2nd Dose
|
|
9,38,36,943
|
|
Total
|
|
1,43,15,35,641
गेल्या 24 तासात 7,347 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,42,51,292 रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 98.40% झाला आहे.
सलग 62 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 9,195 नव्या रुग्णांची नोंद झाली.
देशात उपचाराधीन रुग्णांची संख्या 77,002 असून उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 11,67,612 चाचण्या करण्यात आल्या. भारताने आतापर्यंत 67.52 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हीटी दर सध्या 0.68% असून गेले 45 दिवस 1% पेक्षा कमी आहे. दैनंदिन पॉझिटीव्हिटी दर 0.79% असून गेले 86 दिवस 2% पेक्षा कमी आणि 121 दिवस 3% पेक्षा कमी आहे.
संरक्षण मंत्रालय
भारतीय लष्कराकडून निवेदन
नवी दिल्ली, 8 डिसेंबर 2021
आज 8 डिसेंबर 2021 रोजी झालेल्या दुर्दैवी हवाई अपघातात चीफ ऑफ डिफेन्स स्टाफ जनरल बिपिन रावत, संरक्षण कर्मचाऱ्यांच्या पत्नींच्या कल्याणासाठी असलेल्या संघटनेच्या  अध्यक्ष मधुलिका रावत आणि लष्कराचे इतर 11 कर्मचारी यांचा अकाली मृत्यू झाल्याबद्दल जनरल एम एम नरवणे आणि भारतीय लष्कराच्या सर्व श्रेणीच्या अधिकारी- कर्मचाऱ्यांकडून अतीव दुःख व्यक्त करण्यात येत आहे.
भारताचे पहिले सीडीएस जनरल बिपिन रावत दूरदृष्टी असलेले व्यक्तिमत्व होते ज्यांनी भारतीय लष्कराच्या उच्च संरक्षण संघटनांमध्ये अतिशय महत्त्वाच्या दूरगामी सुधारणांचा प्रारंभ केला. देशी बनावटीच्या लष्करी सामग्रीच्या उत्पादनाला चालना देण्यामध्ये आणि भारताच्या संयुक्त थिएटर कमांडचा पाया घालण्यामध्ये त्यांची भूमिका अतिशय महत्त्वाची होती. त्यांनी दिलेला हा वारसा पुढे सुरू राहील आणि पुढील अनेक पिढ्या तो बळकट करतील.
संरक्षण कर्मचाऱ्यांच्या पत्नींच्या कल्याणासाठी असलेल्या संघटनेच्या  माजी अध्यक्ष आणि प्रेरणास्थान असलेल्या मधुलिका रावत यांची अनुपस्थिती सर्वांनाच हेलावून टाकेल.
त्याचप्रकारे सीडीएस आणि डीडब्लूडब्लूएच्या अध्यक्षांसोबत वेलिंग्टनला जात असलेल्या लष्कराच्या 11 कर्मचाऱ्यांची सर्वांनाच सदैव उणीव भासेल. त्यांनी सशस्त्र दलाच्या सर्वोत्तम परंपरांनुसार आपले कर्तव्य बजावले.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200